डॉक सारांशित करण्यासाठी: भटकळ गावाच्या झालेल्या बदनामीनंतर इथल्या माणसांकडे संशयाच्या नजरेनं पाहिलं जाऊ लागलं.

एकीकडे केरळचं कासरगोड आणि दुसरीकडे कर्नाटकचं भटकळ या दोन ठिकाणांपासून कट्टरवादी घटनांचं संचलन होतं, असा विश्व हिंदू परिषदेचा आरोप आहे. 

पण भागातील ज्येष्ठांना हा आरोप चुकीचा असल्याचं सांगतात.  

इथले ज्येष्ठ नागरिक हनीफ शोबाब म्हणतात इथून दुसरीकडे गेले की लोकांना आपल्या गावची ओळख लपवावी लागते. 

बदनामीचा शिक्का

"एकतर मुस्लीम आणि त्यातही भटकळचा रहिवाशी. मग काय, त्रासाला सुरुवात होते. भटकळ कट्टरवाद्यांचा कारखाना आहे, असं सगळे म्हणतात.  हा शिक्काच आमच्यावर लागलाय," हनीफ सांगतात.

"यासीन भटकळ आणि रशीद भटकळ यांनी जे काही केलं आहे त्याचा भटकळच्या नागरिकांशी काहीही संबंध नाही. न्यायालय आहे, कायदा आहे. त्यानं केलेलं सिद्ध झालं तर न्यायालय त्याला शिक्षा देईल. पण आमचा त्याच्याशी का संबंध लावता? आम्ही यासीन आणि राशिद भटकळ यांच्या सारख्यांना प्रोत्साहन देत नाही आणि संरक्षणही देत नाही. त्यांच्याविरोधात कारवाई व्हायला हवी," असं शोबाब पुढे सांगतात. 

फक्त यासिन, राशिद आणि इकबालच भटकळचे नाहीत. इथलाच असलेला अन्वर हुसेन भटकळ अफगाणिस्तानात जाऊन तालिबानला भेटला होता, असं सुरक्षा यंत्रणा सांगतात. नंतर सुरक्षा यंत्रणांनी त्याला ठार केलं होतं. 

ईराणी मुस्लीम

इथे सर्वांत अगोदर ईराणचे नवायथ मुस्लीम आले आणि त्यांनी व्यापार सुरू केला, असं स्थानिक इतिहासकार सांगतात.  त्यांच्याजवळ खूप पैसा होता. नवायथ मुस्लीम भटकळपासून कराचीपर्यंत आढळतात. 

भटकळमध्ये नवायथ मुस्लिमांची संख्या 70 टक्के असल्याचं सांगितलं जातं. इथल्या इतर मुस्लिमांना मात्र दखनी (दक्षिणी) मुस्लीम म्हणून संबोधलं जातं.

भटकळचे मुस्लीम कन्नडी भाषेऐवजी कोकणी भाषा बोलतात. मोठमोठ्या इस्लामिक संस्थांच्या निर्मितीमुळे  इथले मुस्लीम हिंदी आणि उर्दू भाषाही बोलतात. 

पण गेल्या 2 दशकांपासून आपल्याला संशयाच्या भोवऱ्यात टाकण्यात आलं आहे, असं इथल्या मुस्लिमांना वाटतं. त्यांच्या संस्थांकडे आणि कौटुंबिक जीवनाकडेही संशयाच्या नजरेनं पाहिलं जातं कारण इथल्या अनेकांनी पाकिस्तानाचे कराचीमधल्या नवायथ समाजासोबत वैवाहिक संबंध आहेत. 

भटकळ यासाठीही प्रसिद्धी

मोहिमीन इंजिनीअरिंगचा विद्यार्थी आहे आणि भटकळमध्ये राहतो. तो सांगतो, "अभ्यासासाठी जेव्हा मी बाहेर जातो आणि भटकळचा असल्याचं सांगतो तेव्हा लोकांची माझ्याकडे...\nडॉक सारख्याच भाषेत सारांश:
कर्नाटकातील भटकळ या गावची ओळख इस्लामिक कट्टरवाद्यांचा कारखाना अशी झाली आहे. इंडियन मुजाहिदीनच्या यासीन भटकळचा याच गावाशी संबंध आहे. इंडियन मुजाहिदीनवर देशातल्या विविध भागांत स्फोट घडवून आणल्याचे आरोप आहेत. यासीन भटकळ सध्या तुरुंगात आहे.